CELEX: 62009TN0369
Language: el
Date: 2009-09-23 00:00:00
Title: Υπόθεση T-369/09: Προσφυγή της Sociedade Quinta do Portal κατά ΓΕΕΑ, που ασκήθηκε στις 22 Σεπτεμβρίου 2009 — Vallegre — Vinhos do Porto (PORTO ALEGRE)

5.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/22
            
         Προσφυγή της Sociedade Quinta do Portal κατά ΓΕΕΑ, που ασκήθηκε στις 22 Σεπτεμβρίου 2009 — Vallegre — Vinhos do Porto (PORTO ALEGRE)
   (Υπόθεση T-369/09)
   2009/C 297/32
   Γλώσσα στην οποία έχει συνταχθεί η προσφυγή: η πορτογαλική
   
      Διάδικοι
   
   
      Προσφεύγουσα: Sociedade Quinta do Portal, SA (Λισσαβώνα, Πορτογαλία) (εκπρόσωπος: B. Belchior, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Έτερος διάδικος στην ενώπιον του τμήματος προσφυγών διαδικασία: Vallegre–Vinhos do Porto, SA (Sabrosa, Πορτογαλία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 18ης Ιουνίου 2009, στην υπόθεση R 1012/2008–1, η οποία απέρριψε την προσφυγή που είχε ασκήσει η προσφεύγουσα κατά της αποφάσεως του τμήματος ανακοπών, η οποία είχε ακυρώσει το λεκτικό κοινοτικό σήμα PORTO ALEGRΕ· και
            
         
               —
            
            
               να καταδικάσει το ΓΕΕΑ στο σύνολο των δικαστικών εξόδων.
            
         
      Λόγοι ακυρώσεως και κύρια επιχειρήματα
   
   
      Κατατεθειμένο κοινοτικό σήμα του οποίου ζητείται να αναγνωριστεί η ακυρότητα: Λεκτικό σήμα PORTO ALEGRE για προϊόντα της κατηγορίας 33
   
      Δικαιούχος του κοινοτικού σήματος: Η προσφεύγουσα
   
      Διάδικος που ζητεί την αναγνώριση της ακυρότητας του κοινοτικού σήματος: Ο έτερος διάδικος στην ενώπιον του τμήματος προσφυγών διαδικασία
   
      Δικαίωμα επί σήματος του διαδίκου που ζητεί την αναγνώριση της ακυρότητας: Προτερόχρονο πορτογαλικό λεκτικό σήμα VISTA ALEGRE, για προϊόντα της κατηγορίας 33
   
      Απόφαση του τμήματος ανακοπών: Το λεκτικό κοινοτικό σήμα PORTO ALEGRE ακυρώθηκε
   
      Απόφαση του τμήματος προσφυγών: Η προσφυγή απορρίφθηκε
   
      Προβαλλόμενοι λόγοι ακυρώσεως: Εσφαλμένη εφαρμογή του άρθρου 8, παράγραφος 1, στοιχείο β', του κανονισμού 207/2009, καθ’ όσον το τμήμα προσφυγών ερμήνευσε εσφαλμένα τη διάταξη αυτή και, κατά συνέπεια, έκρινε εσφαλμένα ότι υφίστατο κίνδυνος συγχύσεως μεταξύ των επιδίκων σημάτων.